Polisieman wat gesin uitwis se name bekendLucas Thabo Motaung saam met sy vrou Phindile en een van hulle kinders. Foto: Facebook Konst. Lucas Thabo Motaung het Saterdag sy vrou, Phindile, en sy drie maande oue babaseun, Bokamoso, doodgeskiet voor hy selfmoord gepleeg het. Sy driejarige dogtertjie, Khomo, is in ŉ ernstige toestand in die hospitaal opgeneem. Die voorval het in die gesin se huis in Wespark, in die weste van Pretoria, plaasgevind. Motaung was ŉ konstabel by die Garsfontein-polisiestasie, oos van Pretoria. Sy vrou het glo by die Kalafong-hospitaal gewerk. Die polisie sê dit is nog te vroeg om te spekuleer oor ŉ moontlike motief vir die voorval.